อยากทราบว่าจะมีอันตรายรึป่าวค่ะ
สวัสดีค่ะ เลือดสีน้ำตาล ที่ออกหลังจากมีเพศสัมพันธ์ดังกล่าว อาจเกิดจาก1. มีการฉีกขาดของเยื่อบุภายในช่องคลอด จากการมีเพศสัมพันธ์ที่รุนแรง หรือมีการใช้สิ่งของสอดใส่ช่องคลอด ซึ่งโดยปกติเลือดที่ออกจะมีปริมาณไม่มาก ค่อยๆ ซึมออก และจะเป็นอยู่เพียง 1-2 วัน2. เป็นเลือดเก่าของรอบประจำเดือนที่แล้ว ที่ค้างอยู่ในมดลูก ซึ่งการมีเพศสัมพันธ์อาจไปกระตุ้นให้ออกมาได้ หรือแสดงว่าอาจกำลังจะมีประจำเดือนมาในอีก 1-2 วันก็ได้3. มีติ่งเนื้อที่ปากมดลูก4. มีการติดเชื้อที่ปากมดลูก หรือช่องคลอด แต่มักมีตกขาวที่ผิดปกติร่วมด้วย5. มีการอักเสบติดเชื้อในโพรงมดลูก แต่จะมีอาการปวดท้องน้อยและตกขาวที่ผิดปกติร่วมด้วย และอาจมีเจ็บขณะมีเพศสัมพันธ์ ปวดหรือแสบขณะปัสสาวะ มีไข้ อ่อนเพลีย เป็นต้น6. มะเร็งปากมดลูก นอกจากมีเลือดออกหลังมีเพศสัมพันธ์ มักมีอาการเลือดออกกะปริดกะปรอย ตกขาวมีเลือดปน มีกลิ่นเหม็นผิดปกติ ปวดท้องน้อย เป็นต้นแนะนำให้สังเกตอาการไปก่อน หากเลือดมีปริมาณเล็กน้อย ออกมาไม่เกิน 2 วันก็ไม่ได้อันตรายแต่อย่างใด แต่หากยังคงมีเลือดออกทุกครั้งหลังมีเพศสัมพันธ์ หรือมีอาการเลือดออกกะปริดกะปรอย มีตกขาวผิดปกติ ก็ควรไปพบสูติ-นรีแพทย์เพื่อตรวจหาสาเหตุค่ะ